AIŠKINAMASIS RAŠTAS

Dėl Molėtų rajono savivaldybės 2024 metų valstybės lėšomis finansuojamų prioritetinių melioracijos darbų sąrašo patvirtinimo

1. **Parengto tarybos sprendimo projekto tikslai ir uždaviniai**

Pagal Lietuvos Respublikos žemės ūkio ministro 2005 m. gegužės 12 d. įsakymo Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“ 2 punktą savivaldybėms rekomenduojama, atsižvelgiant į melioracijos sistemų būklę ir šio įsakymo nuostatas, patvirtinti savivaldybės prioritetinių melioracijos darbų pagal konkrečius projektus sąrašus.

Lietuvos Respublikos žemės ūkio ministro 2023 m. gruodžio 15 d. įsakymu Nr. 3D-858 „Dėl 2024 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ 2024 metams melioracijai Molėtų rajono savivaldybėje yra skirta 151 tūkst. eurų.

Už šias lėšas numatoma eksploatuoti tris vandens kėlimo stotis (polderių siurblines), remontuoti magistralinius griovius, vykdyti valstybei priklausančių melioracijos ir hidrotechninių statinių avarinius remontus ir vykdyti melioruotos žemės ir melioracijos įrenginių kompiuterinę apskaitą.

1. **Siūlomos teisinio reguliavimo nuostatos**

Sprendimu teisinio reguliavimo nuostatos nenustatomos.

1. **Laukiami rezultatai**

Bus atliekami planuoti darbai.

1. **Lėšų poreikis ir jų šaltiniai**

Vadovaujantis 2024 m. skiriamų specialiųjų tikslinių dotacijų Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms vykdyti paskirstymo tarp savivaldybių sąrašu numatomiems darbams atlikti skiriama 151 000 Eur.

1. **Kiti sprendimui priimti reikalingi pagrindimai, skaičiavimai ar paaiškinimai**

Sąraše numatytos priemonės spendimui įgyvendinti.